title: Provedbena uredba Komisije (EU) 2017/2206 оd 29. studenoga 2017. o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća

text:
                  30.11.2017

                  HR

                  Službeni list Europske unije

                  L 314/12

            PROVEDBENA UREDBA KOMISIJE (EU) 2017/2206
      оd 29. studenoga 2017.
      o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 11. stavak 2.,
      budući da:
      1.   POSTUPAK

      1.1.   Prethodni ispitni postupci i postojeće mjere

                  (1)

                  U srpnju 2005. Vijeće je Uredbom (EZ) br. 1174/2005 (2) uvelo konačnu antidampinšku pristojbu na uvoz ručnih paletnih viličara i njihovih osnovnih dijelova („ručni paletni viličari”) podrijetlom iz Narodne Republike Kine („NRK” ili „Kina”). Mjere su se sastojale od antidampinške pristojbe ad valorem u rasponu od 7,6 % do 46,7 % („početne mjere”).

                  (2)

                  U srpnju 2008. Vijeće je Uredbom (EZ) br. 684/2008 (3) nakon parcijalne privremene revizije ex officio u skladu s člankom 11. stavkom 3. Osnovne uredbe razjasnilo opseg mjera i iz početnih antidampinških mjera isključilo određene proizvode odnosno teleskopske viličare, viličare za slaganje, podizne platforme i viličare za vaganje, za koje se utvrdilo da se razlikuju od ručnih paletnih viličara zbog svojih značajki, specifičnih funkcija i krajnjih namjena.

                  (3)

                  U lipnju 2009. Vijeće je Uredbom (EZ) br. 499/2009 (4) nakon ispitnog postupka u svrhu sprečavanja izbjegavanja mjera u skladu s člankom 13. Osnovne uredbe proširilo konačnu antidampinšku pristojbu koja se primjenjuje na „sva ostala trgovačka društva” uvedenu Uredbom (EZ) br. 1174/2005 na ručne paletne viličare otpremljene iz Tajlanda neovisno o tome jesu li prijavljeni kao proizvodi podrijetlom iz Tajlanda ili ne.

                  (4)

                  U listopadu 2011. Vijeće je Provedbenom uredbom (EU) br. 1008/2011 (5) nakon revizije zbog predstojećeg isteka mjera u skladu s člankom 11. stavkom 2. Osnovne uredbe uvelo konačnu antidampinšku pristojbu na uvoz ručnih paletnih viličara podrijetlom iz NRK-a.

                  (5)

                  U travnju 2013. Vijeće je Provedbenom uredbom (EU) br. 372/2013 (6) nakon privremene revizije u skladu s člankom 11. stavkom 3. Osnovne uredbe izmijenilo Uredbu (EU) br. 1008/2011 i uvelo stopu pristojbe od 70,8 % koja se primjenjuje na sav uvoz ručnih paletnih viličara podrijetlom iz NRK-a u Uniju.

                  (6)

                  U rujnu 2014. Komisija je Provedbenom uredbom (EU) br. 946/2014 (7) nakon revizije novog izvoznika u skladu s člankom 11. stavkom 4. Osnovne uredbe izmijenila Uredbu (EU) br. 1008/2011 i uvela pojedinačnu stopu pristojbe od 54,1 % na uvoz ručnih paletnih viličara društva Ningbo Logitrans Handling Equipment Co.

                  (7)

                  U kolovozu 2016. Komisija je Provedbenom uredbom (EU) 2016/1346 (8) nakon ispitnog postupka u svrhu sprečavanja izbjegavanja mjera iz članka 13. Osnovne uredbe proširila konačne antidampinške pristojbe na snazi na uvoz neznatno izmijenjenih ručnih paletnih viličara koji imaju sustav za mjerenje mase koji nije ugrađen u šasiju (vilice) podrijetlom iz NRK-a.

                  (8)

                  Trenutačno su na snazi konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz NRK-a koje se sastoje od pristojbe ad valorem utvrđene na 70,8 %.

            1.2.   Zahtjev za reviziju zbog predstojećeg isteka mjera

                  (9)

                  Nakon objave obavijesti o predstojećem isteku (9) antidampinških mjera na snazi, Komisija je primila zahtjev za pokretanjem revizije zbog predstojećeg isteka mjera na snazi protiv NRK-a u skladu s člankom 11. stavkom 2. Osnovne uredbe.

                  (10)

                  Zahtjev su podnijela dva proizvođača iz Unije, Toyota Material Handling Manufacturing Sweden AB i PR Industrial S.r.l. („podnositelji zahtjeva”), koji čine više od 25 % ukupne proizvodnje ručnih paletnih viličara i njihovih osnovnih dijelova u Uniji.

                  (11)

                  Zahtjev se temeljio na činjenici da bi istekom mjera vjerojatno došlo do nastavka dampinga i nastavka štete za industriju Unije.

            1.3.   Pokretanje revizije zbog predstojećeg isteka mjera

                  (12)

                  Utvrdivši da postoje dostatni dokazi za pokretanje revizije zbog predstojećeg isteka mjera nakon savjetovanja s Odborom uspostavljenim člankom 15. stavkom 1. Osnovne uredbe, Komisija je 12. listopada 2016. u obavijesti objavljenoj u Službenom listu Europske unije (10) („Obavijest o pokretanju postupka”) najavila pokretanje revizije zbog predstojećeg isteka mjera u skladu s člankom 11. stavkom 2. Osnovne uredbe.

            1.4.   Usporedni ispitni postupak zbog mogućeg izbjegavanja mjera

                  (13)

                  U skladu s člankom 13. Osnovne uredbe Komisija je 19. srpnja 2017. Provedbenom uredbom (EU) 2017/1348 (11) pokrenula ispitni postupak zbog mogućeg izbjegavanja antidampinških mjera na snazi uvozom ručnih paletnih viličara i njihovih osnovnih dijelova poslanih iz Vijetnama, bez obzira na to imaju li deklarirano podrijetlo iz Vijetnama.

            1.5.   Ispitni postupak

      1.5.1.   Zainteresirane strane

                  (14)

                  Komisija je u Obavijesti o pokretanju postupka pozvala zainteresirane strane da joj se obrate radi sudjelovanja u ispitnom postupku. Osim toga, Komisija je o pokretanju postupka posebno obavijestila i pozvala na sudjelovanje podnositelje zahtjeva, druge proizvođače iz Unije koji su joj poznati, proizvođače izvoznike koji su joj poznati, kineska nadležna tijela te uvoznike i korisnike koji su joj poznati.

                  (15)

                  Zainteresirane strane imale su priliku iznijeti svoje stavove i u roku određenom u Obavijesti o pokretanju postupka zatražiti saslušanje pred Komisijom i/ili službenikom za saslušanje.

            1.6.   Analogna zemlja

                  (16)

                  U Obavijesti o pokretanju postupka Komisija je zainteresirane strane obavijestila o tome da je kao treću zemlju tržišnoga gospodarstva u smislu članka 2. stavka 7. točke (a) Osnovne uredbe predvidjela Brazil („analogna zemlja”). Zainteresirane strane imale su priliku dostaviti primjedbe na taj izbor. Nisu zaprimljene nikakve primjedbe.

                  (17)

                  Komisija je stupila u kontakt s brazilskim tijelima i obavijestila dva brazilska proizvođača ručnih paletnih viličara koji su joj poznati o pokretanju postupka i pozvala ih na sudjelovanje. Jedan je proizvođač pristao na suradnju. Nije odgovorio nijedan drugi proizvođač koji joj je poznat ili bilo koji drugi brazilski proizvođač.

                  (18)

                  Komisija je tražila i suradnju poznatih proizvođača u drugim potencijalnim analognim zemljama i stupila u kontakt s relevantnim tijelima iz Indije, Kambodže, Malezije, Republike Kine na Tajvanu, SAD-a i Turske te ih pozvala da dostave nazive i adrese udruženja proizvođača i proizvođača koji proizvode i prodaju ručne paletne viličare na njihovim tržištima. No nijedna kontaktirana zemlja nije dostavila tražene informacije i nijedan proizvođač iz tih zemalja nije pristao na suradnju.

                  (19)

                  Kako je navedeno u uvodnoj izjavi 17., suradnja je prihvaćena samo u Brazilu, gdje je jedan od dva velika proizvođača u zemlji pristao na suradnju. U svakom slučaju, nakon daljnjeg ispitivanja dostupnih tržišnih informacija Brazil se smatra prikladnom analognom zemljom i zbog svojeg konkurentnog tržišta. Postojanje stvarne konkurencije dokazuje se prisutnošću najmanje dva domaća proizvođača i podacima o uvozu. Brazil nema uspostavljene antidampinške mjere i unatoč uobičajenoj stopi uvozne carine prema načelu najpovlaštenije nacije od 14 %, smatralo se da je brazilsko tržište otvoreno za uvoz, što pokazuju javno dostupni podaci Međunarodnog trgovinskog centra (12) za razdoblje 2012. – 2016. Ispitnim postupkom nisu utvrđene naznake da Brazil ne bi bio prikladan izbor zbog konkurentnosti svojeg tržišta. Stoga je Brazil odabran kao analogna zemlja.

            1.7.   Odabir uzorka

                  (20)

                  U Obavijesti o pokretanju postupka Komisija je navela da bi mogla provesti odabir uzorka zainteresiranih strana u skladu s člankom 17. Osnovne uredbe.

            1.7.1.   Odabir uzorka proizvođača izvoznika iz NRK-a

                  (21)

                  S obzirom na mogući veliki broj proizvođača izvoznika iz NRK-a, u Obavijesti o pokretanju postupka bio je predviđen odabir uzorka.

                  (22)

                  Kako bi Komisija mogla odlučiti je li odabir uzorka potreban i, ako je, odabrati uzorak, od proizvođača izvoznika u NRK-u zatraženo je da se jave u roku od 15 dana od pokretanja revizije i Komisiji dostave podatke zatražene u Obavijesti o pokretanju postupka. No nije se javio nijedan proizvođač izvoznik. Stoga odabir uzorka nije bio potreban.

            1.7.2.   Odabir uzorka uvoznika

                  (23)

                  S obzirom na naočigled velik broj nepovezanih uvoznika, u skladu s člankom 17. Osnovne uredbe smatralo se primjerenim ispitati treba li odabrati uzorak. Kako bi Komisija mogla odlučiti je li odabir uzorka potreban i, ako je, odabrati uzorak, od prethodno navedenih strana zatraženo je da se jave u roku od 15 dana od pokretanja revizije i Komisiji dostave podatke zatražene u Obavijesti o pokretanju postupka. No nijedan nepovezani uvoznik nije se javio za suradnju. Stoga odabir uzorka nije bio potreban.

            1.7.3.   Odabir uzorka proizvođača iz Unije

                  (24)

                  Komisija je u Obavijesti o pokretanju postupka navela da je odabrala privremeni uzorak proizvođača iz Unije. Prema zahtjevu za reviziju u Uniji djeluje šest proizvođača ručnih paletnih viličara. Pet se proizvođača iz Unije javilo u okviru ispitivanja reprezentativnosti. U trenutku pokretanja bio je poznat još jedan dodatni proizvođač iz Unije. Tih šest proizvođača iz Unije čine cjelokupnu proizvodnju u Uniji. Komisija je namjeravala istražiti svih šest proizvođača i nije proveden odabir uzorka. Komisija je u skladu s time obavijestila sve zainteresirane strane i pozvala ih da dostave primjedbe. Unutar zadanog roka nisu primljene nikakve primjedbe.

            1.8.   Upitnici

                  (25)

                  Upitnici su poslani šestorici poznatih proizvođača iz Unije i dvama proizvođačima ručnih paletnih viličara iz Brazila. Komisija je primila odgovore na upitnik od pet proizvođača iz Unije i jednog proizvođača ručnih paletnih viličara iz Brazila.

                  (26)

                  Nijedan korisnik nije dostavio Komisiji nikakve podatke ili se javio tijekom ispitnog postupka.

            1.9.   Posjeti radi provjere

                  (27)

                  Komisija je zatražila i provjerila sve podatke koje je smatrala potrebnima za određivanje vjerojatnosti nastavka dampinga i s njime povezane štete te utvrđivanje interesa Unije. Posjeti radi provjere u skladu s člankom 16. Osnovne uredbe obavljeni su u prostorima sljedećih društava:

                                 Proizvođači iz Unije:

                                          —

                                          PR Industrial S.r.l., Casole d'Elsa, Italija

                                          —

                                          Toyota Material Handling Manufacturing Sweden AB, Mjölby, Švedska

                                          —

                                          Logitrans A/S – Denmark, Ribe, Danska

                                          —

                                          ZAKREM Sp. z o.o., Grajewo, Poljska

                                          —

                                          VMH – Material Handling s. r. o., Veľký Šariš, Slovačka

                                 Proizvođač iz analogne zemlje:

                                          —

                                          Paletrans Equipamentos, Cravinhos, Brazil

            1.10.   Razdoblje ispitnog postupka i razmatrano razdoblje

                  (28)

                  Ispitnim postupkom o dampingu i šteti obuhvaćeno je razdoblje od 1. listopada 2015. do 30. rujna 2016. („razdoblje ispitnog postupka revizije” ili „RIPR”). Ispitivanjem kretanja važnih za procjenu štete obuhvaćeno je razdoblje od 1. siječnja 2013. do kraja razdoblja ispitnog postupka („razmatrano razdoblje”).

            2.   PROIZVOD IZ POSTUPKA REVIZIJE I ISTOVJETNI PROIZVOD

                  (29)

                  Proizvod koji je predmet ove revizije jesu ručni paletni viličari i njihovi osnovni dijelovi, tj. šasije i hidraulike, trenutačno obuhvaćeni oznakama KN ex 8427 90 00 (oznake TARIC 8427900011, 8427900013 i 8427900019) i ex 8431 20 00 (oznake TARIC 8431200011, 8431200013 i 8431200019) podrijetlom iz Narodne Republike Kine. Antidampinške mjere za taj proizvod proširene su na isti proizvod koji se pri uvozu predočuje s takozvanim „sustavom za mjerenje mase”, a koji se sastoji od mehanizma za vaganje koji nije ugrađen u šasiju, odnosno koji nije ugrađen u vilice, trenutačno obuhvaćen oznakama TARIC 8427900030 i 8431200050 („proizvod iz postupka revizije”). Definicija prethodno navedenog proizvoda ažurirana je u skladu s ispravkom Provedbene uredbe (EU) 2016/1346 (13).

                  (30)

                  Ispitnim postupkom, kao i početnim ispitnim postupkom, potvrđeno je da proizvod iz postupka revizije i proizvodi koji se proizvode i prodaju na domaćem tržištu u NRK-u, proizvodi koji se proizvode i prodaju na tržištu analogne zemlje, kao i oni koje proizvođači iz Unije proizvode i prodaju u Uniji, imaju iste osnovne fizičke i tehničke karakteristike te uporabe i stoga se smatraju istovjetnim proizvodima u smislu članka 1. stavka 4. Osnovne uredbe.

            3.   VJEROJATNOST NASTAVKA ILI PONAVLJANJA DAMPINGA

      3.1.   Uvodne napomene

                  (31)

                  U skladu s člankom 11. stavkom 2. Osnovne uredbe ispitivalo se je li damping bio prisutan u razdoblju ispitnog postupka revizije i je li vjerojatno da bi istekom postojećih mjera došlo do nastavka ili ponavljanja dampinga.

                  (32)

                  Kako je navedeno u uvodnoj izjavi 22., u ispitnom postupku nije surađivao nijedan kineski proizvođač izvoznik. Komisija je stoga obavijestila kineska tijela da se u skladu s člankom 18. Osnovne uredbe mogu upotrijebiti dostupne činjenice koje se odnose na kineskog proizvođača izvoznika kako bi se utvrdilo odvija li se trenutačno damping i je li vjerojatan nastavak ili ponavljanje dampinga. Komisija u tom pogledu od kineskih tijela nije zaprimila nikakve primjedbe ili zahtjeve za intervenciju službenika za saslušanje.

                  (33)

                  Na temelju toga i u skladu s člankom 18. stavkom 1. Osnovne uredbe nalazi u pogledu postojanja dampinga i vjerojatnosti nastavka ili ponavljanja dampinga utvrđeni u nastavku temeljili su se na raspoloživim podacima, a posebno na sljedećem:

                              i.

                              podacima iz zahtjeva,

                              ii.

                              statističkim podacima Eurostata i podacima koje su države članice dostavile Komisiji u skladu s člankom 14. stavkom 6. Osnovne uredbe („baza podataka iz članka 14. stavka 6.”),

                              iii.

                              javno dostupnim statističkim podacima iz kineske baze podataka o izvozu,

                              iv.

                              javno dostupnim statističkim podacima internetske baze podataka „Interactive Trade DataWeb” (USITC DataWeb) Komisije SAD-a za međunarodnu trgovinu, koristeći podatke dobivene od Američkog ureda za statistiku,

                              v.

                              javno dostupnim statističkim podacima baze „Trade Map” odjela za Analizu i istraživanje tržišta Međunarodnog trgovinskog centra (ITC) u Ženevi, Švicarska.

            3.2.   Damping

      3.2.1.   Proizvođači izvoznici kojima je odobrena primjena tretmana tržišnog gospodarstva u početnom ispitnom postupku

      3.2.1.1.   Uobičajena vrijednost

                  (34)

                  Revizijom novog izvoznika navedenom u uvodnoj izjavi 7. jednom je proizvođaču izvozniku odobren tretman tržišnoga gospodarstva („MET”) u skladu s člankom 11. stavkom 4. Osnovne uredbe. Budući da nije surađivao, uobičajena vrijednost za tog proizvođača izvoznika određena je prema dostupnim podacima u skladu s člankom 18. Osnovne uredbe.

                  (35)

                  Uobičajena vrijednost utvrđena je na temelju izvoznih cijena na tržište odgovarajuće treće zemlje, prilagođenih na razinu kineskih cijena franko tvornica. U tom su slučaju upotrijebljeni podaci o uvozu ručnih paletnih viličara podrijetlom iz Kine u SAD (14). U 2016. je u SAD uvezeno oko 424 000 ručnih paletnih viličara podrijetlom iz NRK-a u vrijednosti od oko 76,115 milijuna američkih dolara. Cijena franko tvornica izračunana je nakon primjene prosječnog tečaja eura za istu godinu i oduzimanja iste razine prilagodbi za prekooceanski prijevoz (5,5 %), osiguranje prekooceanskog prijevoza (0,05 %) i unutarnji prijevoz (1,67 %) kao što su upotrijebljene u nalazima parcijalne privremene revizije navedene u uvodnoj izjavi 5.

                  (36)

                  To se smatralo najrazumnijom metodologijom u okviru te revizije zbog predstojećeg isteka mjera s obzirom na nedostatak suradnje i drugih dostupnih informacija.

            3.2.1.2.   Izvozna cijena

                  (37)

                  Izvozna cijena za tog proizvođača izvoznika temeljila se na njegovom uvozu proizvoda iz postupka revizije u Uniju u razdoblju ispitnog postupka revizije kao što je zabilježeno u bazi podataka iz članka 14. stavka 6.

            3.2.1.3.   Usporedba

                  (38)

                  Komisija je usporedila uobičajenu vrijednost i izvoznu cijenu koja je stoga utvrđena na temelju cijene franko tvornica. Kako bi se osigurala primjerena usporedba, izvozna cijena i uobičajena vrijednost prilagođene su tako što su u obzir uzete razlike koje utječu na cijene i usporedivost cijena u skladu s člankom 2. stavkom 10. Osnovne uredbe. Izvršene su prilagodbe cijena za prekooceanski prijevoz, troškove rukovanja i unutarnji prijevoz na temelju podataka upotrijebljenih u nalazima parcijalne privremene revizije navedene u uvodnoj izjavi 5. u skladu s člankom 18. Osnovne uredbe.

            3.2.1.4.   Dampinška marža

                  (39)

                  Komisija je usporedila ponderiranu prosječnu uobičajenu vrijednost s ponderiranom prosječnom izvoznom cijenom kako je prethodno utvrđeno u skladu s člankom 2. stavcima 11. i 12. Osnovne uredbe.

                  (40)

                  Na temelju toga je ponderirana prosječna dampinška marža izražena kao postotak cijene CIF na granici Unije, neocarinjeno, za Ningbo Logitrans Handling Equipment Co. iznosila 5,7 %.

            3.2.2.   Proizvođači izvoznici kojima nije odobrena primjena tretmana tržišnog gospodarstva tijekom početnog ispitnog postupka

      3.2.2.1.   Uobičajena vrijednost

                  (41)

                  Za ta dva kineska proizvođača izvoznika kojima u početnom ispitnom postupku nije odobren tretman tržišnoga gospodarstva uobičajenu vrijednost trebalo bi utvrditi u skladu s člankom 2. stavkom 7. točkom (a) Osnovne uredbe, odnosno na temelju cijene ili izračunane vrijednosti u odgovarajućoj trećoj zemlji tržišnoga gospodarstva („analogna zemlja”).

                  (42)

                  Kao što je objašnjeno u uvodnim izjavama od 16. do 18., Brazil je odabran kao analogna zemlja te je jedan proizvođač iz Brazila sudjelovao u ispitnom postupku. Uobičajena vrijednost u tom je pogledu utvrđena na temelju cijena franko tvornica za profitabilnu prodaju ručnih paletnih viličara u analognoj zemlji, što čini više od 20 % ukupne prodaje, i u svim ostalim slučajevima utvrđena u skladu s člankom 2. stavkom 7. točkom (a) Osnovne uredbe.

            3.2.2.2.   Izvozna cijena

                  (43)

                  Zbog nesuradnje kineskih proizvođača izvoznika izvozne cijene su u skladu s člankom 18. Osnovne uredbe utvrđene na temelju baze podataka iz članka 14. stavka 6. o uvozu u Uniju u razdoblju revizije ispitnog postupka. Konkretno, za izračun izvozne cijene u RIPR-u upotrijebljene su uvozne cijene navedene u uvodnoj izjavi 70. od kojih su oduzete iste razine prilagodbi za prekooceanski prijevoz, troškove rukovanja i unutarnji prijevoz koje su upotrijebljene u nalazima parcijalne privremene revizije navedene u uvodnoj izjavi 5.

            3.2.2.3.   Usporedba

                  (44)

                  Komisija je usporedila uobičajenu vrijednost i izvoznu cijenu koja je stoga utvrđena na temelju cijene franko tvornica. U slučajevima u kojima je to bilo opravdano kako bi se osigurala primjerena usporedba, izvozna cijena i uobičajena vrijednost prilagođene su tako što su u obzir uzete razlike koje utječu na cijene i usporedivost cijena u skladu s člankom 2. stavkom 10. Osnovne uredbe. Prilagodbe cijena za prekooceanski prijevoz, troškove rukovanja i unutarnji prijevoz izvršene su na temelju podataka upotrijebljenih u nalazima parcijalne privremene revizije navedene u uvodnoj izjavi 5. u skladu s člankom 18. Osnovne uredbe.

            3.2.2.4.   Dampinška marža

                  (45)

                  Komisija je usporedila ponderiranu prosječnu uobičajenu vrijednost s ponderiranom prosječnom izvoznom cijenom kako je prethodno utvrđeno u skladu s člankom 2. stavcima 11. i 12. Osnovne uredbe.

                  (46)

                  Na temelju toga je ponderirana prosječna dampinška marža, izražena kao postotak cijene troškova, osiguranja, vozarine („CIF”) na granici Unije, neocarinjeno, iznosila 29,2 % za sve proizvođače iz NRK-a kojima nije odobren tretman tržišnoga gospodarstva tijekom početnog ispitnog postupka.

            3.2.3.   Kretanje uvoza u slučaju stavljanja mjera izvan snage

                  (47)

                  Komisija je nakon nalaza dampinga u razdoblju ispitnog postupka revizije analizirala postoji li vjerojatnost nastavka dampinga ako se mjere stave izvan snage. Analizirani su sljedeći elementi: proizvodni kapacitet i rezervni kapacitet u NRK-u, kretanje kineskog izvoza u ostalim trećim zemljama te privlačnost tržišta Unije.

                  (48)

                  Budući da kineski proizvođači izvoznici nisu surađivali, u skladu s člankom 18. Osnovne uredbe nalazi u pogledu vjerojatnosti ponavljanja dampinga utvrđeni u nastavku temeljili su se na raspoloživim podacima, odnosno izvorima navedenima u uvodnoj izjavi 22.

            3.2.4.   Proizvodni kapacitet i rezervni kapacitet u Kini

                  (49)

                  Kad je riječ o proizvodnji i proizvodnom kapacitetu u Kini, u nedostatku drugih izvora podataka analiza je provedena na temelju podataka koje su podnositelji zahtjeva tijekom ispitnog postupka dostavili za 22 najveća kineska proizvođača.

                  (50)

                  Tako je proizvodni kapacitet u Kini procijenjen na najmanje 2,5 milijuna komada godišnje, a stvarna proizvodnja na oko 2 milijuna komada godišnje te je prema tome kineski rezervni kapacitet procijenjen na barem pola milijuna komada godišnje. No to je konzervativna procjena jer prema podacima podnositeljā zahtjeva postoje dodatna 34 poznata kineska trgovačka društva koja u Kini proizvode ručne paletne viličare u manjim količinama.

                  (51)

                  Taj procijenjeni rezervni kapacitet odgovara oko 100 % prosječne ukupne godišnje potrošnje tržišta Unije od 2014. do 2016. S obzirom na to da nema dokaza koji bi upućivali na suprotno, Komisija je prihvatila tu procjenu kao razumnu.

            3.2.5.   Kretanje kineskoga izvoza u ostalim trećim zemljama

                  (52)

                  U pogledu kretanja kineskog izvoza u ostale treće zemlje nisu dostupni statistički podaci koji se odnose isključivo na proizvod iz postupka revizije. Relevantne tarifne oznake iz kineske statističke baze podataka o izvozu obuhvaćaju i druge proizvode, točnije „kolica opremljena uređajima za dizanje ili rukovanje, bez vlastitog pogona”, koji imaju više jedinične cijene od ručnih paletnih viličara i kojima se povisuje prosječna izvozna cijena.

                  (53)

                  Zahtjev za reviziju ne sadržava podatke. Umjesto toga bi se za dobivanje približnih pokazatelja kretanja obujma izvoza mogla upotrebljavati kineska statistička baza podataka o izvozu (15), ali uz ograničenja prethodno navedena u uvodnoj izjavi 52. Na temelju toga utvrđeno je da je obujam izvoza od 2014. do 2016. ostao znatan i relativno stabilan.

                  (54)

                  Prema kineskoj bazi podataka o izvozu u RIPR-u je prosječna jedinična prodajna cijena u EU-u iznosila 221 EUR, dok je na tržištima ostalih trećih zemalja iznosila samo 162 EUR po komadu. Iz istih razloga koji su prethodno navedeni u uvodnoj izjavi 52. treba podsjetiti da je razina cijene u ostalim trećim zemljama proizvoda iz postupka revizije zapravo još niža.

                  (55)

                  U zahtjevu je navedeno da domaća potrošnja u Kini iznosi oko pola milijuna komada godišnje. No uzimajući u obzir nedostatak suradnje i drugih podataka, ne postoje dodatni pokazatelji da će Kina u budućnosti moći apsorbirati rezervni kapacitet. Usprkos tomu očekuje se da će tržište Unije biti privlačno za proizvod iz postupka revizije, kao što je obrazloženo u nastavku u uvodnim izjavama 56. i 57.

            3.2.6.   Privlačnost tržišta Unije

                  (56)

                  Tržište Unije oduvijek je bilo privlačno kineskim proizvođačima izvoznicima ručnih paletnih viličara. To je vidljivo iz njihove kontinuirane prisutnosti još iz vremena početnog ispitnog postupka te prošlih napora uloženih u pokušaje zaobilaženja mjera na snazi preko Tajlanda, kako je navedeno u uvodnoj izjavi 3., i neznatnim izmjenama proizvoda navedenima u uvodnoj izjavi 7.

                  (57)

                  Osim toga, privlačnost tržišta Unije može se potvrditi činjenicom da kineski proizvođači izvoznici mogu postići više cijene na tržištu Unije u odnosu na cijene koje u prosjeku postižu na tržištima ostalih trećih zemalja, kako je navedeno u uvodnoj izjavi 54.

            3.3.   Zaključak o vjerojatnosti nastavka dampinga

                  (58)

                  Na temelju prethodno navedenoga Komisija je smatrala da postoji velika vjerojatnost nastavka dampinga ako se mjere stave izvan snage. Na osnovi dampinških marži za uvoz na tržište Unije utvrđenih u RIPR-u vjerojatno je da će se uvoz iz Kine nastaviti po dampinškim cijenama. Osim toga, uzimajući u obzir znatan proizvodni i rezervni kapacitet dostupan u Kini, iako nema pokazatelja o apsorpcijskom kapacitetu, i s obzirom na privlačnost tržišta Unije, vjerojatno je da će se nastaviti uvoz na tržište Unije u velikim količinama, koje će se vjerojatno dalje znatno povećavati ako se dopusti istek mjera.

            4.   VJEROJATNOST NASTAVKA ILI PONAVLJANJA ŠTETE

      4.1.   Definicija industrije Unije i proizvodnje u Uniji

                  (59)

                  Istovjetni je proizvod u razdoblju ispitnog postupka revizije proizvodilo šest proizvođača u Uniji. Oni čine „industriju Unije” u smislu članka 4. stavka 1. Osnovne uredbe.

                  (60)

                  Samo je pet proizvođača iz Unije odgovorilo na upitnik. Šesti proizvođač iz Unije pristao je na suradnju, ali nije odgovorio na upitnik. On čini 2 % ukupne proizvodnje Unije. U skladu s tim Komisija bi mogla temeljiti svoje nalaze na petorici proizvođača koji čine 98 % ukupne proizvodnje Unije te na procjeni za šestog proizvođača dobivenoj prema podacima dostavljenima tijekom ispitivanja reprezentativnosti.

            4.2.   Potrošnja u Uniji

                  (61)

                  Komisija je utvrdila potrošnju u Uniji na temelju obujma prodaje industrije Unije na tržištu Unije i podacima o uvozu iz Eurostata.

                  (62)

                  Ukupna prodaja industrije Unije dobivena je na temelju odgovora na upitnik pet proizvođača iz Unije i procjeni za šesto trgovačko društvo prema njegovom tržišnom udjelu.

                  (63)

                  Na temelju toga potrošnja u Uniji razvijala se kako slijedi:

                     Tablica 1.

                     Potrošnja u Uniji

                              2013.

                              2014.

                              2015.

                              RIPR

                              Potrošnja u Uniji (komada)

                              363 641

                              543 535

                              427 879

                              529 212

                                 Indeks (2013. = 100)

                                 100

                                 149

                                 118

                                 146

                                 Izvor: upitnik industrije Unije i statistički podaci Eurostata.

                  (64)

                  Od 2013. do RIPR-a potrošnja u Uniji povećala se za 46 %. Od 2014. do 2015. se smanjila, ali se u RIPR-u ponovno povećala do razine slične onoj iz 2014.

            4.3.   Uvoz iz predmetne zemlje

                  (65)

                  Budući da nijedan kineski proizvođač izvoznik nije surađivao, Komisija je utvrdila obujam i cijene uvoza iz NRK-a u Uniju u razmatranom razdoblju na temelju dostupnih statističkih podataka Eurostata.

            4.3.1.   Obujam i tržišni udio uvoza iz predmetne zemlje

                  (66)

                  Uvoz u Uniju iz predmetne zemlje i tržišni udio razvijali su se kako slijedi:

                     Tablica 2.

                     Obujam uvoza i tržišni udio

                              2013.

                              2014.

                              2015.

                              RIPR

                              Kineski uvoz (komada)

                              239 251

                              113 929

                              85 976

                              85 482

                                 Indeks

                                 100

                                 48

                                 36

                                 36

                              Kineski tržišni udio (%)

                              66

                              21

                              20

                              16

                                 Indeks

                                 100

                                 32

                                 31

                                 25

                                 Izvor: statistički podaci Eurostata.

                  (67)

                  U razmatranom razdoblju obujam uvoza iz Kine smanjio se za 64 %. Do tog je smanjenja došlo većinom između 2013. i 2015., dok je razina uvoza u RIPR-u bila na razini sličnoj kao 2015.

                  (68)

                  To se smanjenje mora promatrati u kontekstu povećanja antidampinške pristojbe (s 46,7 % na 70,8 %), do kojeg je došlo 2013. nakon privremene revizije navedene u uvodnoj izjavi 5.

                  (69)

                  U razmatranom razdoblju kineski tržišni udio pao je sa 66 % na 16 %, što čini ukupni pad od 50 postotnih bodova (ili 75 %).

            4.3.2.   Cijene uvoza iz predmetne zemlje i sniženje cijena

                  (70)

                  Ponderirana prosječna cijena uvoza u Uniju iz predmetne zemlje razvijala se kako slijedi:

                     Tablica 3.

                     Uvozne cijene

                              2013.

                              2014.

                              2015.

                              RIPR

                              Kineske uvozne cijene (EUR/komad)

                              117

                              119

                              146

                              154

                                 Indeks

                                 100

                                 102

                                 125

                                 132

                              Cijene ne uključuju antidampinške pristojbe na snazi.

                                 Izvor: statistički podaci Eurostata

                  (71)

                  Cijene uvoza iz Kine kontinuirano su rasle u razmatranom razdoblju te ukupno za 32 % između 2013. i RIPR-a.

                  (72)

                  Budući da nijedan kineski proizvođač izvoznik iz tog ispitnog postupka nije surađivao, Komisija je odredila smanjenje cijena u razdoblju ispitnog postupka revizije uspoređujući sljedeće:

                              —

                              ponderirane prosječne prodajne cijene proizvođača iz Unije koje su naplaćene nepovezanim kupcima na tržištu Unije, prilagođene na razinu franko tvornica i

                              —

                              prosječnu kinesku uvoznu cijenu na temelju statističkih podataka Eurostata, uključujući antidampinške pristojbe.

                  (73)

                  Na temelju toga utvrđeno je da su u RIPR-u zbog kineskih uvoznih cijena cijene industrije Unije snižene za 1,9 % (ili 41 % kada se uzmu u obzir kineske uvozne cijene bez antidampinških pristojbi).

            4.4.   Uvoz iz trećih zemalja

                  (74)

                  Obujam uvoza u Uniju iz trećih zemalja koje nisu predmetna zemlja prikazan je u sljedećoj tablici. Kretanja količine i cijena temelje se na podacima Eurostata. Na temelju toga uvoz u Uniju iz trećih zemalja razvijao se kako slijedi:

                     Tablica 4.

                     Obujam uvoza, tržišni udio i cijene iz trećih zemalja

                              2013.

                              2014.

                              2015.

                              RIPR

                                 Malezija (komada)

                                 2 933

                                 252 004

                                 136 046

                                 182 177

                                 Indeks

                                 100

                                 8 592

                                 4 638

                                 6 211

                              Tržišni udio (%)

                              1

                              46

                              32

                              34

                                 Indeks

                                 100

                                 5 748

                                 3 942

                                 4 268

                              Prosječna cijena (EUR/komad)

                              118

                              146

                              153

                              149

                                 Indeks

                                 100

                                 124

                                 130

                                 127

                                 Vijetnam (komada)

                                 6 817

                                 22 133

                                 30 329

                                 58 512

                                 Indeks

                                 100

                                 325

                                 445

                                 858

                              Tržišni udio (%)

                              2

                              4

                              7

                              11

                                 Indeks

                                 100

                                 217

                                 378

                                 590

                              Prosječna cijena (EUR/komad)

                              112

                              123

                              141

                              135

                                 Indeks

                                 100

                                 110

                                 126

                                 121

                                 Ostale treće zemlje
                                  (*1)
                                 (komada)

                                 6 893

                                 9 328

                                 11 442

                                 17 528

                                 Indeks

                                 100

                                 135

                                 166

                                 254

                              Tržišni udio (%)

                              2

                              2

                              3

                              3

                                 Indeks

                                 100

                                 91

                                 141

                                 175

                              Prosječna cijena (EUR/komad)

                              951

                              430

                              288

                              346

                                 Indeks

                                 100

                                 45

                                 30

                                 36

                                 Ukupno treće zemlje (komada)

                                 16 643

                                 283 465

                                 177 817

                                 258 217

                                 Indeks

                                 100

                                 1 703

                                 1 068

                                 1 552

                              Tržišni udio (%)

                              5

                              52

                              42

                              49

                                 Indeks

                                 100

                                 1 139

                                 908

                                 1 066

                              Prosječna cijena (EUR/komad)

                              461

                              153

                              160

                              160

                                 Indeks

                                 100

                                 33

                                 35

                                 35

                  (75)

                  Obujam uvoza s tržišta trećih zemalja u razmatranom razdoblju znatno se povećao (od 16 643 komada 2013. do 258 217 komada u RIPR-u). U RIPR-u je njihov zajednički tržišni udio dosegao 49 %. To se povećanje treba razmatrati u kontekstu gubitka tržišnog udjela kineskog uvoza (– 75 %) navedenog u uvodnoj izjavi 69.

                  (76)

                  Prosječna cijena uvoza iz trećih zemalja porasla je za 13 % između 2013. i RIPR-a.

                  (77)

                  Od uvoza iz trećih zemalja u razmatranom se razdoblju znatno povećao obujam iz Malezije, a njezin je udio na tržištu s 1 % u 2013. porastao na 34 % u RIPR-u. Uvozne cijene iz Malezije u razmatranom razdoblju povećale su se za 27 %. U RIPR-u su bile u prosjeku 3 % niže od kineskih cijena (bez antidampinških pristojbi) i 13 % niže od cijena industrije Unije.

                  (78)

                  Slično tomu znatno se povećao obujam uvoza iz Vijetnama, a njegov je tržišni udio porastao s 2 % na 11 % između 2013. i RIPR-a. Uvozne cijene iz Vijetnama u razmatranom razdoblju povećale su se za 21 %. U RIPR-u su bile u prosjeku 12 % niže od kineskih cijena (bez antidampinških pristojbi) i 22 % niže od cijena industrije Unije.

            5.   GOSPODARSKO STANJE INDUSTRIJE UNIJE

      5.1.   Opće napomene

                  (79)

                  U skladu s člankom 3. stavkom 5. Osnovne uredbe ispitivanje utjecaja dampinškog uvoza na industriju Unije uključivalo je procjenu svih gospodarskih pokazatelja koji su utjecali na stanje industrije Unije u razmatranom razdoblju.

                  (80)

                  Za potrebe utvrđivanja štete Komisija je razlikovala makroekonomske i mikroekonomske pokazatelje štete. Komisija je ocijenila makroekonomske pokazatelje na temelju podataka iz odgovora na upitnik, a za šestog je proizvođača izradila procjenu prema podacima dostavljenima tijekom ispitivanja reprezentativnosti. Komisija je ocijenila mikroekonomske pokazatelje na temelju podataka iz odgovora na upitnike pet proizvođača iz Unije koji su dostavili odgovore.

                  (81)

                  Makroekonomski pokazatelji su sljedeći: proizvodnja, proizvodni kapacitet, iskorištenost kapaciteta, obujam prodaje, tržišni udio, rast, zaposlenost, produktivnost i visina dampinške marže te oporavak od prethodnog dampinga.

                  (82)

                  Mikroekonomski pokazatelji su sljedeći: prosječne jedinične cijene, prosječni jedinični trošak, troškovi rada, zalihe, profitabilnost, novčani tok, ulaganja, povrat ulaganja i sposobnost prikupljanja kapitala.

            5.2.   Makroekonomski pokazatelji

      5.2.1.   Proizvodnja, proizvodni kapacitet i iskorištenost kapaciteta

                  (83)

                  Ukupna proizvodnja u Uniji, proizvodni kapacitet i iskorištenost kapaciteta u razmatranom razdoblju razvijali su se kako slijedi:

                     Tablica 5.

                     Proizvodnja u Uniji, proizvodni kapacitet i iskorištenost kapaciteta

                              2013.

                              2014.

                              2015.

                              RIPR

                              Obujam proizvodnje (komada)

                              134 632

                              187 979

                              194 129

                              226 379

                                 Indeks

                                 100

                                 140

                                 144

                                 168

                              Proizvodni kapacitet (komada)

                              412 539

                              412 305

                              422 716

                              422 862

                                 Indeks

                                 100

                                 100

                                 102

                                 103

                              Iskorištenost kapaciteta (%)

                              33

                              46

                              46

                              54

                                 Indeks

                                 100

                                 140

                                 141

                                 164

                                 Izvor: odgovori na upitnik, procjena za šestog proizvođača (na temelju odgovora u ispitivanju reprezentativnosti)

                  (84)

                  Između 2013. i RIPR-a proizvodnja industrije Unije stalno je rasla, i to za 68 % u ukupnom razmatranom razdoblju, dok je njezin kapacitet ostao razmjerno stabilan, povećavši se za samo 3 % u istom razdoblju. To je dovelo do povećanja iskorištenosti kapaciteta za 64 %. Unatoč tom povećanju iskorištenost kapaciteta ostala je niska i dosegnula samo 54 % u RIPR-u.

            5.2.2.   Obujam prodaje i tržišni udio

                  (85)

                  Obujam prodaje i tržišni udio industrije Unije u razmatranom razdoblju razvijali su se kako slijedi:

                     Tablica 6.

                     Obujam prodaje i tržišni udio

                              2013.

                              2014.

                              2015.

                              RIPR

                              Obujam prodaje (komada)

                              107 747

                              146 141

                              164 086

                              185 513

                                 Indeks

                                 100

                                 136

                                 152

                                 172

                              Tržišni udio (%)

                              30

                              27

                              38

                              35

                                 Indeks

                                 100

                                 91

                                 129

                                 118

                                 Izvor: odgovori na upitnik, procjena za šestog proizvođača (na temelju odgovora u ispitivanju reprezentativnosti)

                  (86)

                  U razmatranom je razdoblju obujam prodaje industrije Unije prema nepovezanim kupcima u Uniji kontinuirano i znatno rastao, ukupno za 72 %.

                  (87)

                  Tržišni udio smanjio se za 9 % od 2013. do 2014. jer se obujam prodaje povećavao sporije (36 %) od potrošnje (49 %). Sljedeće je godine obujam prodaje nastavio rasti za 12 %, dok je potrošnja pala za 21 %. To je dovelo do povećanja tržišnog udjela za 42 %. U konačnici se između 2015. i RIPR-a tržišni udio smanjio za 8 %.

            5.2.3.   Rast

                  (88)

                  Od 2013. do RIPR-a došlo je do povećanja obujma prodaje (72 %) u kontekstu povećane potrošnje (34 %), kako je navedeno u uvodnoj izjavi 64. Osim toga, u tom se razdoblju za 34 % povećao i obujam uvoza iz ostalih trećih zemalja (osim Kine), kako je navedeno u uvodnoj izjavi 75., dok se kineski obujam uvoza smanjio za 64 % (vidjeti uvodnu izjavu 67.). To je dovelo do porasta tržišnog udjela industrije Unije s 30 % u 2013. na 35 % u RIPR-u (porast za 5 postotnih bodova).

            5.2.4.   Zaposlenost i produktivnost

                  (89)

                  Zaposlenost i produktivnost u razmatranom razdoblju razvijale su se kako slijedi:

                     Tablica 7.

                     Zaposlenost i produktivnost

                              Indeks

                              2013.

                              2014.

                              2015.

                              RIPR

                              Broj zaposlenika

                              222

                              265

                              271

                              289

                                 Indeks

                                 100

                                 119

                                 122

                                 130

                              Produktivnost (komada/zaposlenik)

                              607

                              710

                              716

                              785

                                 Indeks

                                 100

                                 117

                                 118

                                 129

                                 Izvor: odgovori na upitnik, procjena za šestog proizvođača (na temelju odgovora u ispitivanju reprezentativnosti)

                  (90)

                  Broj zaposlenika industrije Unije povećao se za 30 % u razmatranom razdoblju. Budući da se proizvodnja još više povećala u istom razdoblju (odnosno za 68 %), produktivnost se, iskazana kao prosječni broj proizvedenih komada po zaposleniku, povećala za 29 %.

            5.2.5.   Visina dampinške marže i oporavak od prethodnog dampinga

                  (91)

                  Antidampinške mjere protiv uvoza iz NRK-a prvi su put uvedene 2005. Razina tih mjera povećana je 2013. nakon privremene revizije.

                  (92)

                  Kako je navedeno u uvodnim izjavama 40. i 46., u RIPR-u su utvrđene dampinške marže bile iznad razine de minimis. U razmatranom razdoblju obujam uvoza iz NRK-a smanjio se za 34 %, što je dovelo do pada kineskog tržišnog udjela sa 66 % u 2013. na 16 % u RIPR-u. Kako se navodi u uvodnoj izjavi 73. prodajne cijene industrije Unije na tržištu Unije u RIPR-u su zbog kineskih uvoznih cijena smanjene za 1,9 %. Stoga se antidampinške mjere na snazi mogu smatrati učinkovitima. U razmatranom razdoblju znatno su se povećali obujam prodaje i tržišni udio industrije Unije, što je imalo pozitivne učinke na njezinu financijsku situaciju, pa se stoga mogla početi oporavljati od učinka prošlog štetnog dampinga.

            5.3.   Mikroekonomski pokazatelji

      5.3.1.   Cijene i čimbenici koji utječu na cijene

                  (93)

                  Prosječne jedinične prodajne cijene pet proizvođača iz Unije prema nepovezanim kupcima u Uniji u razmatranom razdoblju razvijale su se kako slijedi:

                     Tablica 8.

                     Prosječne prodajne cijene i jedinični troškovi

                              2013.

                              2014.

                              2015.

                              RIPR

                              Prosječna jedinična prodajna cijena u Uniji (EUR/komad)

                              304

                              283

                              280

                              277

                                 Indeks

                                 100

                                 93

                                 92

                                 91

                              Jedinični trošak proizvodnje (EUR/komad)

                              321

                              285

                              285

                              264

                                 Indeks

                                 100

                                 89

                                 89

                                 82

                                 Izvor: odgovori na upitnik

                  (94)

                  Prosječne jedinične prodajne cijene industrije Unije smanjile su se u razmatranom razdoblju za ukupno 9 %. Istodobno se jedinični trošak proizvodnje industrije Unije smanjio za 18 %. Glavni uzrok tog smanjenja bio je pad cijena sirovina (ponajviše čelika).

            5.3.2.   Troškovi rada

                  (95)

                  Prosječni troškovi rada pet proizvođača iz Unije koji su odgovorili na upitnik u razmatranom razdoblju razvijali su se kako slijedi:

                     Tablica 9.

                     Prosječni troškovi rada po zaposleniku

                              2013.

                              2014.

                              2015.

                              RIPR

                              Prosječni trošak rada po zaposleniku (EUR)

                              31 607

                              35 860

                              32 403

                              30 519

                                 Indeks

                                 100

                                 113

                                 103

                                 97

                                 Izvor: odgovori na upitnik

                  (96)

                  Od 2013. do RIPR-a prosječni trošak rada proizvođača iz Unije po zaposleniku smanjio se za neznatnih 3 %. Prvo je rastao od 2013. do 2014., a zatim je kontinuirano padao i u RIPR-u dosegao razinu nižu nego 2013.

            5.3.3.   Zalihe

                  (97)

                  Razine zaliha pet proizvođača iz Unije koji su odgovorili na upitnik u razmatranom razdoblju razvijale su se kako slijedi:

                     Tablica 10.

                     Zalihe

                              2013.

                              2014.

                              2015.

                              RIPR

                              Završne zalihe (komada)

                              5 949

                              9 509

                              6 011

                              8 048

                                 Indeks

                                 100

                                 160

                                 101

                                 135

                              Završne zalihe kao postotak proizvodnje (%)

                              4

                              5

                              3

                              4

                                 Indeks

                                 100

                                 114

                                 70

                                 80

                                 Izvor: odgovori na upitnik

                  (98)

                  Završne zalihe industrije Unije povećale su se od 2013. do 2014. za 60 % te se kasnije smanjile za 59 % od 2014. do 2015. Od 2015. do RIPR-a zalihe su se ponovno povećale za 34 %. U razmatranom razdoblju završne zalihe povećale su se za ukupno 35 %.

                  (99)

                  No kad se završne zalihe promatraju kao postotak proizvodnje, u razmatranom razdoblju došlo je do smanjenja od 20 %.

            5.3.4.   Profitabilnost, novčani tok, ulaganja, povrat ulaganja i sposobnost prikupljanja kapitala

                  (100)

                  Profitabilnost, novčani tok, ulaganja i povrat ulaganja pet proizvođača iz Unije koji su odgovorili na upitnik u razmatranom razdoblju razvijali su se kako slijedi:

                     Tablica 11.

                     Profitabilnost, novčani tok, ulaganja i povrat ulaganja

                              2013.

                              2014.

                              2015.

                              RIPR

                              Profitabilnost prodaje u Uniji nepovezanim kupcima
                              (% prometa od prodaje)

                              – 5,7

                              – 0,7

                              – 1,7

                              4,6

                                 Indeks

                                 100

                                 187

                                 170

                                 281

                              Novčani tok (EUR)

                              1 351 755

                              850 864

                              3 391 912

                              4 086 913

                                 Indeks

                                 100

                                 63

                                 251

                                 302

                              Neto ulaganja (EUR)

                              689 176

                              2 072 908

                              782 675

                              837 146

                                 Indeks

                                 100

                                 301

                                 114

                                 121

                              Povrat ulaganja (dobit u % neto knjigovodstvene vrijednosti ulaganja)

                              – 96

                              – 9

                              – 23

                              68

                                 Indeks

                                 100

                                 190

                                 176

                                 270

                                 Izvor: odgovori na upitnik

                  (101)

                  Komisija je utvrdila profitabilnost pet proizvođača iz Unije koji su odgovorili na upitnik iskazivanjem neto dobiti prije oporezivanja od prodaje istovjetnog proizvoda nepovezanim kupcima u Uniji kao postotak prometa od te prodaje. Profitabilnost se poboljšala s – 5,7 % u 2013. na + 4,6 % u RIPR-u. Industrija Unije je u razmatranom razdoblju ostvarivala gubitke, uz iznimku RIPR-a.

                  (102)

                  Novčani tok, odnosno sposobnost proizvođača iz Unije da sami financiraju svoje djelatnosti, udvostručio se u razmatranom razdoblju.

                  (103)

                  Ulaganja su se povećala za 21 % u razmatranom razdoblju, a osobito 2014. kada su bila 201 % veća nego prethodne godine. Razlog tomu ponajviše je činjenica da je jedan proizvođač iz Unije kupio poslovnu jedinicu koja je jednim dijelom zadužena za proizvodnju ručnih paletnih viličara.

                  (104)

                  Povrat ulaganja označava dobit izraženu kao postotak neto knjigovodstvene vrijednosti ulaganja. On se s – 96 % u 2013. poboljšao na 68 % u RIPR-u. Ukupno je povećanje povrata ulaganja (+ 170 %) uglavnom u skladu s povećanjem profitabilnosti (181 %) u razmatranom razdoblju.

            5.4.   Zaključak o šteti

                  (105)

                  Zahvaljujući antidampinškim pristojbama na snazi, a osobito njihovom povećanju na 70,8 % u 2013. nakon privremene revizije navedene u uvodnoj izjavi 5., industrija Unije mogla se početi oporavljati od učinka prošlog štetnog dampinga.

                  (106)

                  U razmatranom razdoblju došlo je do vidljivog poboljšanja gotovo svih pokazatelja, tj. obujma proizvodnje, iskorištenosti kapaciteta, obujma prodaje, zaposlenosti, produktivnosti, zaliha, ulaganja i povrata ulaganja te u konačnici profitabilnosti. Jedinični trošak proizvodnje djelomično se smanjio zbog smanjenja troškova sirovina i povećanja obujma proizvodnje.

                  (107)

                  No industrija Unije tek se nedavno počela oporavljati od prošlog dampinga te je taj oporavak još uvijek nestabilan. Dokaz tomu je činjenica da je industrija Unije uspjela zabilježiti dobit tek na kraju razmatranog razdoblja, odnosno u RIPR-u. Isto tako, u kontekstu naglog povećanja potrošnje (+ 46 %) industrija Unije mogla je povećati svoj tržišni udio za samo 5 postotnih bodova.

                  (108)

                  Zaključno, industrija Unije nije pretrpjela materijalnu štetu u razmatranom razdoblju u smislu članka 3. stavka 5. Osnovne uredbe. Kako je prethodno navedeno, s obzirom na to da je oporavak industrije Unije počeo tek nedavno, njezino je stanje još uvijek nestabilno.

            6.   VJEROJATNOST PONAVLJANJA ŠTETE

      6.1.   Uvodna napomena

                  (109)

                  Ispitnim postupkom utvrđeno je da su se kineski proizvodi u RIPR-u uvozili po dampinškim razinama cijena te da postoji vjerojatnost da će se damping nastaviti ako se dopusti istek mjera.

                  (110)

                  S obzirom na nalaz da industrija Unije nije pretrpjela materijalnu štetu u RIPR-u, analizirano je bi li se materijalna šteta ponovila ako se dopusti istek mjera. Za tu je analizu Komisija uzela u obzir nalaze kako je opisano u uvodnim izjavama 49. do 57., poglavito:

                              —

                              znatan proizvodni i rezervni kapacitet u NRK-u (uvodne izjave 49. do 51.),

                              —

                              kretanje izvoza kineskih proizvođača izvoznika na ostala tržišta trećih zemalja (uvodne izjave 52. do 55.) i

                              —

                              privlačnost tržišta Unije (uvodne izjave 56. i 57.).

                  (111)

                  Nadalje, Komisija je procijenila vjerojatni učinak kineskog uvoza na industriju Unije ako se on nastavi u znatnim količinama.

            6.2.   Moguće razine cijena kineskog uvoza na tržište Unije

                  (112)

                  Kako bi procijenila vjerojatnu razinu cijene kineskog uvoza na tržište Unije ako se mjere ukinu, Komisija je upotrijebila cijenu kineskog uvoza bez antidampinških pristojbi primjenjivih u RIPR-u. Na temelju toga kineske cijene vjerojatno bi snizile prodajne cijene industrije Unije u prosjeku za oko 41 %, kako je prethodno navedeno u uvodnoj izjavi 73.

                  (113)

                  Suočena s takvim velikim pritiskom na cijene zbog velikih količina, profitabilnost industrije Unije vjerojatno će se odmah narušiti, uz rizik ponovnog prelaska u gubitke. Industrija Unije bit će primorana sniziti svoje cijene, što će izravno negativno utjecati na profitabilnost, ili može odlučiti zadržati razine svojih cijena nepromijenjenima i tako pokušati zadržati profitabilnost. No kako je ranije uočeno, to bi negativno utjecalo na njezin obujam prodaje u korist kineskih izvoznika. Smanjenjem obujma prodaje ujedno bi se povećao udio fiksnih troškova po komadu jer se radi o kapitalno intenzivnoj industriji. I to bi negativno utjecalo na profitabilnost industrije Unije. Stoga se zadržavanje prodajnih cijena na tržištu Unije na sličnim razinama kao u RIPR-u ne može smatrati uspješnom strategijom jer ne bi bila dugoročno održiva.

                  (114)

                  Uz to bi prethodno navedeni scenarij ostao primjenjiv čak i kad se uzme u obzir povećana potrošnja. U kontekstu velikog rezervnog kapaciteta dostupnog u Kini koji bi se vjerojatno izvezao na tržište Unije pri cijenama nižima od cijena industrije Unije za oko 41 %, industrija Unije ne bi se mogla nositi s očekivanim znatnim povećanjem uvoza iz Kine, koji ne samo da bi preuzeo trenutačni tržišni udio industrije Unije, već bi vjerojatno preuzeo i povećanu potrošnju. U tom pogledu treba podsjetiti da je tržišni udio uvoza iz Kine iznosio čak 83 % u RIPR-u prve revizije zbog predstojećeg isteka mjera.

                  (115)

                  U konačnici je u RIPR-u marža prodaje ispod cijene temeljena na cijenama kineskog uvoza bez pristojbi iznosila oko 75 %, čime se dobiva razumna procjena mogućih marži prodaje ispod cijene ako se dopusti istek mjera.

            6.3.   Utjecaj uvoza iz ostalih trećih zemalja

                  (116)

                  Kako je navedeno u uvodnoj izjavi 77., na tržištu s povećanom potražnjom uvoz iz Malezije preuzeo je velik dio kineskog tržišnog udjela u razmatranom razdoblju. Tako je Malezija svoj tržišni udio povećala za 33 postotna boda, a Kina je izgubila 50 postotnih bodova. Istodobno je industrija Unije povećala tržišni udio za samo 5 postotnih bodova.

                  (117)

                  Ako se dopusti istek mjera, kineske uvozne cijene vjerojatno će znatno sniziti uvozne cijene industrije Unije, kako je prikazano u uvodnoj izjavi 112. Kineske uvozne cijene (bez antidampinških pristojbi) u razmatranom su razdoblju bile konstantno niže od malezijskih uvoznih cijena u istom razdoblju, osim u RIPR-u kada su bile 3 % više.

                  (118)

                  Kineski proizvođači izvoznici vjerojatno bi mogli dodatno sniziti svoje cijene kako bi preuzeli tržišni udio. To potvrđuje i razina cijene kineskog izvoza prema ostalim trećim zemljama zabilježena u kineskoj bazi podataka o izvozu, kako je navedeno u uvodnoj izjavi (54) (16).

                  (119)

                  Na temelju toga može se očekivati da će niske cijene uvoza iz Kine vjerojatno utjecati i na obujam prodaje industrije Unije i na obujam uvoza iz Malezije. Budući da su cijene industrije Unije u prosjeku bile više od cijena uvoza iz Malezije, može se očekivati i da će uvoz iz Kine vjerojatno negativnije utjecati na prodaju industrije Unije nego na uvoz iz Malezije jer će poticaj za prijelaz kupaca industrije Unije kineskim dobavljačima biti puno veći nego što je slučaj s kupcima malezijskih dobavljača.

                  (120)

                  Na temelju toga vjerojatno je da će kineski uvoz koji bi (ponovno) ušao na tržište Unije s niskim cijenama ponovno osvojiti tržišne udjele uglavnom na štetu industrije Unije.

                  (121)

                  U pogledu uvoza iz Vijetnama, čiji se tržišni udio povećao za 9 postotnih bodova u razmatranom razdoblju, trenutačno je obuhvaćen ispitnim postupkom u svrhu sprečavanja izbjegavanja mjera navedenim u uvodnoj izjavi 7. i pokrenutim na temelju toga da je uvoz navodno podrijetlom iz Kine.

                  (122)

                  U svakom slučaju cijena uvoza iz Vijetnama navedena u uvodnoj izjavi 78. bila je niža od prodajne cijene industrije Unije u cijelom razmatranom razdoblju. Kako je prethodno navedeno, smatra se da će kupci industrije Unije stoga imati veći poticaj za prijelaz na uvoz iz Kine po niskim cijenama od kupaca vijetnamskih dobavljača. Potonji su prodavali ručne paletne viličare na tržištu Unije po cijenama koje su već bile niže od kineske uvozne cijene, osim 2014. Na temelju toga može se očekivati da će uvoz iz Kine vjerojatno negativnije utjecati na prodaju industrije Unije nego na uvoz iz Vijetnama.

            6.4.   Zaključak o vjerojatnosti ponavljanja štete

                  (123)

                  Zaključno, ispitnim je postupkom utvrđeno da se u RIPR-u kineski uvoz odvijao po dampinškim razinama cijena. Osim toga, Komisija je utvrdila i prisutnost znatnog proizvodnog i rezervnog kapaciteta u NRK-u, ocijenila da kineski proizvođači izvoznici na trećim tržištima prodaju proizvode po nižim cijenama nego na tržištu Unije, uzela u obzir kontinuiranu prisutnost kineskih proizvođača izvoznika na tržištu Unije i uočila napore uložene u zaobilaženje mjera na snazi. Komisija je uz to procijenila da bi vjerojatne cijene kineskog uvoza znatno snizile cijene Unije ako se mjere stave izvan snage. Konačno, Komisija je ocijenila da će utjecaj uvoza iz ostalih trećih zemalja na industriju Unije biti manji od utjecaja kineskog uvoza ako se mjere stave izvan snage. Na temelju prethodno navedenoga može se zaključiti da bi ukidanje mjera najvjerojatnije dovelo do ponavljanja štete nanesene industriji Unije.

            7.   INTERES UNIJE

                  (124)

                  U skladu s člankom 21. Osnovne uredbe Komisija je ispitala bi li na temelju nalaza ovog ispitnog postupka revizije zbog predstojećeg isteka mjera zadržavanje postojećih antidampinških mjera koje se primjenjuju na uvoz proizvoda iz postupka revizije podrijetlom iz NRK-a bilo protivno interesu Unije u cjelini. Pri utvrđivanju interesa Unije u obzir su uzeti interesi svih uključenih strana, uključujući interese industrije Unije, uvoznika i korisnika. Sve zainteresirane strane dobile su priliku iznijeti svoje stavove u skladu s člankom 21. stavkom 2. Osnovne uredbe.

            7.1.   Interes industrije Unije

                  (125)

                  Komisija je utvrdila da se u RIPR-u industrija Unije počela oporavljati od prethodnog dampinga. No ako se ukinu mjere protiv Kine, šteta će se vjerojatno ponoviti jer bi industrija Unije bila izložena dampinškom uvozu iz Kine u potencijalno znatnom obujmu i došlo bi do znatnog pritiska na cijene.

                  (126)

                  Posljedično bi se gospodarska situacija industrije Unije vjerojatno pogoršala, što bi dovelo do znatnog pada obujma prodaje i tržišnog udjela te vjerojatno uzrokovalo stvaranje gubitaka.

                  (127)

                  Suprotno tomu, zadržavanje mjera omogućilo bi industriji Unije jačanje nedavno uspostavljene pozitivne gospodarske situacije.

            7.2.   Interes nepovezanih uvoznika i korisnika

                  (128)

                  Komisija je u fazi pokretanja postupka stupila u kontakt s dvanaest poznatih uvoznika i devet poznatih korisnika. Nijedan uvoznik nije odgovorio na obrazac o odabiru uzorka ili se javio s primjedbama. Isto tako, nijedan korisnik nije se javio ili dostavio primjedbe.

                  (129)

                  Treba napomenuti da je ispitnim postupkom koji je doveo do uvođenja početnih mjera 2005. i revizijom zbog predstojećeg isteka mjera koja je dovela do produljenja tih mjera 2011. utvrđeno da mjere neće ozbiljno utjecati na uvoznike/korisnike u Uniji.

                  (130)

                  Stoga je u nedostatku novih dokaza koji bi upućivali na drugačije Komisija zaključila da nastavak mjera neće znatno utjecati na uvoznike ili korisnike u Uniji.

            7.3.   Zaključak o interesu Unije

                  (131)

                  Na temelju prethodno navedenoga Komisija je zaključila da ne postoje uvjerljivi razlozi u smislu interesa Unije koji bi bili protiv zadržavanja konačnih antidampinških mjera na uvoz ručnih paletnih viličara podrijetlom iz NRK-a.

            8.   ANTIDAMPINŠKE MJERE

                  (132)

                  Sve su zainteresirane strane bile obaviještene o bitnim činjenicama i razmatranjima na temelju kojih se namjeravalo zadržati antidampinške mjere na snazi. Dan im je i rok u kojem su nakon te objave mogle podnijeti primjedbe. Nije podnesena nijedna primjedba kojom bi se osporili navedeni nalazi.

                  (133)

                  Iz prethodnih razmatranja proizlazi da je u skladu s člankom 11. stavkom 2. Osnovne uredbe potrebno zadržati antidampinške mjere primjenjive na uvoz ručnih paletnih viličara podrijetlom iz NRK-a.

                  (134)

                  Odbor uspostavljen člankom 15. stavkom 1. Uredbe (EU) 2016/1036 nije dostavio mišljenje,

            DONIJELA JE OVU UREDBU:
      Članak 1.
      1.   Uvodi se konačna antidampinška pristojba na uvoz ručnih paletnih viličara i njihovih osnovnih dijelova, tj. šasije i hidraulike, trenutačno obuhvaćenih oznakama KN ex 8427 90 00 (oznake TARIC 8427900011, 8427900013 i 8427900019) i ex 8431 20 00 (oznake TARIC 8431200011, 8431200013 i 8431200019) podrijetlom iz Narodne Republike Kine kako je proširena na isti proizvod koji se pri uvozu predočuje s takozvanim „sustavom za mjerenje mase” koji se sastoji od mehanizma za vaganje koji nije ugrađen u šasiju, odnosno koji nije ugrađen u vilice, trenutačno obuhvaćen oznakama TARIC 8427900030 i 8431200050. Za potrebe ove Uredbe ručni paletni viličari su viličari s kotačima koji podupiru vilice za rukovanje paletama, izrađeni tako da ih operater na tlu ručno gura, vuče i njima upravlja na glatkoj, ravnoj i tvrdoj površini s pomoću zglobne ručice. Ručni paletni viličari izrađeni su samo za podizanje tereta s pomoću ručice na visinu dostatnu za njegov prijevoz i nemaju nikakve dodatne funkcije ili svrhe, kao na primjer: i. za pomicanje i podizanje tereta kako bi se podigli na višu razinu ili kao pomoć u skladištenju tereta (teleskopski viličari), ii. za slaganje jedne palete iznad druge (viličari za slaganje), iii. za podizanje tereta na radnu razinu (podizne platforme) ili iv. za podizanje i vaganje tereta (viličari za vaganje).
      2.   Stopa konačne antidampinške pristojbe koja se primjenjuje na neto cijenu franko granica Unije, neocarinjeno, za proizvode opisane u stavku 1. koje proizvode društva navedena u nastavku, jest sljedeća:

                  Trgovačko društvo

                  Stopa pristojbe (%)

                  Dodatna oznaka TARIC

                  Zhejiang Noblelift Equipment Joint Stock Co. Ltd., 58, Jing Yi Road, Economic Development Zone, Changxing, Zhejiang Province, 31300, NRK.

                  70,8

                  A603

                  Ningbo Logitrans Handling Equipment Co., Ltd.,

                  54,1

                  A070

                  Sva ostala trgovačka društva

                  70,8

                  A999

            3.   Osim ako je navedeno drukčije, primjenjuju se važeće odredbe o carinskim pristojbama.
      Članak 2.
      Ova Uredba stupa na snagu sljedećeg dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 29. studenoga 2017.

               Za Komisiju

               Predsjednik

            Jean-Claude JUNCKER

         (1)  SL L 176, 30.6.2016., str. 21.

         (2)  Uredba Vijeća (EZ) br. 1174/2005 od 18. srpnja 2005. o uvođenju konačne antidampinške pristojbe i konačnoj naplati privremene pristojbe uvedene na uvoz ručnih paletnih viličara i njihovih osnovnih dijelova podrijetlom iz Narodne Republike Kine (SL L 189, 21.7.2005., str. 1.).

         (3)  Uredba Vijeća (EZ) br. 684/2008 od 17. srpnja 2008. o razjašnjavanju opsega antidampinških mjera uvedenih Uredbom (EZ) br. 1174/2005 o uvozu ručnih paletnih viličara i njihovih osnovnih dijelova podrijetlom iz Narodne Republike Kine (SL L 192, 19.7.2008., str. 1.).

         (4)  Uredba Vijeća (EZ) br. 499/2009 od 11. lipnja 2009. o proširenju konačne antidampinške pristojbe uvedene Uredbom (EZ) br. 1174/2005 o uvozu ručnih viljuškari i njihovih osnovnih dijelova podrijetlom iz Narodne Republike Kine na uvoz istog proizvoda otpremljenog iz Tajlanda, bez obzira na to je li prijavljen kao proizvod podrijetlom iz Tajlanda ili ne (SL L 151, 16.6.2009., str. 1.).

         (5)  Provedbena uredba Vijeća (EU) br. 1008/2011 od 10. listopada 2011. o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine kako je proširena na uvoz ručnih paletnih viličara i njihovih osnovnih dijelova poslanih iz Tajlanda, neovisno o tome imaju li deklarirano podrijetlo iz Tajlanda ili ne, nakon revizije po isteku mjere prema članku 11. stavku 2. Uredbe (EZ) br. 1225/2009 (SL L 268, 13.10.2011., str. 1.).

         (6)  Provedbena uredba Vijeća (EU) br. 372/2013 od 22. travnja 2013. o izmjeni Provedbene uredbe (EU) br. 1008/2011 o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine nakon parcijalne privremene revizije u skladu s člankom 11. stavkom 3. Uredbe (EZ) br. 1225/2009. (SL L 112, 24.4.2013., str. 1.).

         (7)  Provedbena uredba Komisije (EU) br. 946/2014 оd 4. rujna 2014. o izmjeni Provedbene uredbe Vijeća (EU) br. 1008/2011 o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine nakon revizije „novog izvoznika” u skladu s člankom 11. stavkom 4. Uredbe Vijeća (EZ) br. 1225/2009 (SL L 265, 5.9.2014., str. 7.).

         (8)  Provedbena uredba Komisije (EU) 2016/1346 оd 8. kolovoza 2016. o proširenju konačne antidampinške pristojbe uvedene Provedbenom uredbom Vijeća (EU) br. 1008/2011, kako je izmijenjena Provedbenom uredbom Vijeća (EU) br. 372/2013, o uvozu ručnih paletnih viličara i njihovih osnovnih dijelova podrijetlom iz Narodne Republike Kine na uvoz neznatno izmijenjenih ručnih paletnih viličara podrijetlom iz Narodne Republike Kine (SL L 214, 9.8.2016., str. 1.).

         (9)  Obavijest o predstojećem isteku određenih antidampinških mjera (SL C 34, 29.1.2016., str. 15.).

         (10)  Obavijest o pokretanju revizije zbog predstojećeg isteka antidampinških mjera koje se primjenjuju na uvoz ručnih paletnih viličara i njihovih osnovnih dijelova podrijetlom iz Narodne Republike Kine (SL C 373, 12.10.2016., str. 3.).

         (11)  Provedbena uredba Komisije (EU) 2017/1348 оd 19. srpnja 2017. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Vijeća (EU) br. 1008/2011, kako je izmijenjena Provedbenom uredbom (EU) br. 372/2013, o uvozu ručnih paletnih viličara i njihovih osnovnih dijelova podrijetlom iz Narodne Republike Kine uvozom poslanim iz Vijetnama, bez obzira na to ima li deklarirano podrijetlo iz Vijetnama ili ne, te o uvjetovanju takvog uvoza evidentiranjem (SL L 188, 20.7.2017., str. 1.).

         (12)  www.trademap.org odjela za Analizu i istraživanje tržišta, Međunarodni trgovinski centar (ITC)

         (13)  Ispravak Provedbene uredbe Komisije (EU) 2016/1346 оd 8. kolovoza 2016. o proširenju konačne antidampinške pristojbe uvedene Provedbenom uredbom Vijeća (EU) br. 1008/2011, kako je izmijenjena Provedbenom uredbom Vijeća (EU) br. 372/2013, o uvozu ručnih paletnih viličara i njihovih osnovnih dijelova podrijetlom iz Narodne Republike Kine na uvoz neznatno izmijenjenih ručnih paletnih viličara podrijetlom iz Narodne Republike Kine (SL L 202, 3.8.2017., str. 8.).
      (14)

         Izvor: internetska baza podataka „Interactive Trade DataWeb” (USITC DataWeb) Komisije SAD-a za međunarodnu trgovinu, koristeći podatke dobivene od Američkog ureda za statistiku.

         (15)  Relevantna tarifna oznaka kineske statističke baze podataka o izvozu obuhvaća i druge proizvode, točnije „kolica opremljena uređajima za dizanje ili rukovanje, bez vlastitog pogona”, koji imaju višu jediničnu vrijednost. Upotrebom takve baze podataka mogle bi se precijeniti izvozna cijena ručnih paletnih viličara.

         (*1)  osim Malezije i Vijetnama.

         Izvor: statistički podaci Eurostata dostupni u bazi podataka iz članka 14. stavka 6. (za Maleziju 2014.).

         (16)  Treba napomenuti da relevantna oznaka KN iz kineske statističke baze podataka o izvozu obuhvaća i druge proizvode, točnije „kolica opremljena uređajima za dizanje ili rukovanje, bez vlastitog pogona”, koji imaju višu jediničnu vrijednost.


title: Provedbena uredba Komisije (EU) 2017/2204 оd 17. studenoga 2017. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Međimursko meso 'z tiblice” (ZOZP))

text:
               30.11.2017

               HR

               Službeni list Europske unije

               L 314/1

         PROVEDBENA UREDBA KOMISIJE (EU) 2017/2204
   оd 17. studenoga 2017.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Međimursko meso 'z tiblice” (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za upis naziva „Međimursko meso 'z tiblice” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Međimursko meso 'z tiblice” potrebno je upisati u registar,

         DONIJELA JE OVU UREDBU:
   Članak 1.
   Naziv „Međimursko meso 'z tiblice” (ZOZP) upisuje se u registar.
   Naziv iz prvog stavka odnosi se na proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. studenoga 2017.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 252, 3.8.2017., str. 17.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2017/2213 оd 30. studenoga 2017. o izmjeni Provedbene uredbe Komisije (EU) 2017/271 o proširenju konačne antidampinške pristojbe uvedene Uredbom Vijeća (EZ) br. 925/2009 na uvoz određene aluminijske folije podrijetlom iz Narodne Republike Kine na uvoz neznatno izmijenjene određene aluminijske folije

text:
               1.12.2017

               HR

               Službeni list Europske unije

               L 316/17

         PROVEDBENA UREDBA KOMISIJE (EU) 2017/2213
   оd 30. studenoga 2017.
   o izmjeni Provedbene uredbe Komisije (EU) 2017/271 o proširenju konačne antidampinške pristojbe uvedene Uredbom Vijeća (EZ) br. 925/2009 na uvoz određene aluminijske folije podrijetlom iz Narodne Republike Kine na uvoz neznatno izmijenjene određene aluminijske folije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 13.,
   budući da:

               (1)

               Uredbom (EZ) br. 925/2009 (2) Vijeće je uvelo konačnu antidampinšku pristojbu na aluminijsku foliju podrijetlom iz Armenije, Brazila i Kine. Provedbenom uredbom (EU) 2015/2384 (3) Komisija je 17. prosinca 2015. na još pet godina produljila mjere za izvoz samo iz Kine i ukinula mjere za Brazil.

               (2)

               Provedbenom uredbom Komisije (EU) 2017/271 (4) („Uredba”) konačna antidampinška pristojba uvedena na uvoz određene aluminijske folije podrijetlom iz Narodne Republike Kine proširena je na uvoz neznatno izmijenjene određene aluminijske folije.

               (3)

               U članku 1. stavku 1. Uredbe upućuje se na Uredbu (EZ) br. 925/2009 pri proširenju primjenjivih antidampinških pristojbi na neznatno izmijenjene određene aluminijske folije. Međutim, s obzirom na to da mjere više nisu na snazi za Armeniju i Brazil, ispravno upućivanje trebalo je biti pravna osnova za mjere koje su na snazi samo za Kinu, odnosno Provedbena uredba (EU) 2015/2384. Stoga je primjereno retroaktivno izmijeniti članak 1. stavak 1. Uredbe upućivanjem na Provedbenu uredbu Komisije (EU) 2015/2384 umjesto na Uredbu Vijeća (EZ) br. 925/2009.

               (4)

               Kako bi se ograničio rizik od izbjegavanja mjera, u članku 1. stavku 3. Uredbe navodi se da se primjena izuzeća za trgovačka društva koja su izričito navedena u stavku 2. istog članka uvjetuje predočenjem valjanog računa carinskim tijelima država članica. Taj račun mora biti u skladu sa zahtjevima iz članka 1. stavka 3. Uredbe.

               (5)

               Od stupanja na snagu Uredbe taj je račun stvarao poteškoće s nacionalnim carinskim službama jer ga može izdati samo proizvođač. Međutim osnovni ispitni postupak pokazao je da proizvođači izvoznici navedeni u članku 1. stavku 2. Uredbe obično izvoze preko nepovezanih trgovaca. Stoga oni ne mogu ispuniti taj zahtjev bez znatnog remećenja svoje poslovne prakse. Doista, kada bi se od tih gospodarskih subjekata tražilo da ispune zahtjeve iz članka 1. stavka 3. Uredbe, oni bi bili prisiljeni promijeniti svoje prodajne kanale i započeti izravno prodavati svoje proizvode u Uniju jer bi zadržavanje trenutačnih prodajnih kanala, odnosno prodaje preko nepovezanih trgovaca, moglo dovesti do toga da podliježu stopi antidampinške pristojbe uvedene člankom 1. stavkom 2. Provedbene uredbe (EU) 2015/2384.

               (6)

               Proizvođači izvoznici navedeni u članku 1. stavku 2. Uredbe proizvođači su aluminijske konverterske folije. Aluminijska konverterska folija ima drukčija tehnička svojstva, drukčije kanale distribucije i krajnju uporabu od predmetnog proizvoda iz Uredbe. Ona ne predstavlja konkurenciju predmetnom proizvodu niti je trebala biti dioopsega proizvoda, ali nije mogla biti izostavljena iz definicije proizvoda iz razloga objašnjenih u uvodnim izjavama od 60. do 72. Uredbe. Nadalje, ti proizvođači izvoznici provjereni su na licu mjesta kako je objašnjeno u uvodnoj izjavi 80. Uredbe i ustanovljeno je da u prošlosti nisu proizvodili predmetni proizvod iz Uredbe. Stoga Komisija smatra da je rizik da bi ti proizvođači izvoznici u budućnosti pokušali zaobići mjere ograničen.

               (7)

               Komisija je zaključila da bi bilo neopravdano opterećenje od izuzetih društava navedenih u članku 1. stavku 2. Uredbe zahtijevati da promijene svoje uobičajeno poslovanje i započnu prodavati izravno u Uniju. S obzirom na ovo pojašnjenje primjereno je ukloniti taj zahtjev iz Uredbe. Stoga proizvođači izvoznici navedeni u članku 1. stavku 2. Uredbe neće biti obvezni izdavati takav račun.

               (8)

               U svakom slučaju, uklanjanje tog zahtjeva ne bi trebalo spriječiti carinska tijela da provedu dodatne provjere predmetne pošiljke u skladu s profilom rizičnosti povezanim s predmetnim uvozom kako bi se uvjerili da je proizvođač naveden na dokumentima ispravan.

               (9)

               Kako bi se osigurala pravna sigurnost za gospodarske subjekte primjereno je i da se te izmjene primjenjuju s retroaktivnim učinkom od datuma stupanja na snagu Uredbe. To je u skladu s postojećom sudskom praksom sudova Europske unije pod uvjetom da je izmjena napravljena u razumnom roku kako ne bi došlo do opravdanih očekivanja predmetnih gospodarskih subjekata. U svakom slučaju, to neće neopravdano utjecati na poslovanje gospodarskih subjekata koji izvoze u Uniju jer se brisanjem tog zahtjeva omogućuje pravna sigurnost za potrebe uvoza u Uniju i za proizvođače izvoznike iz Kine i za uvoznike u Uniji (5).

               (10)

               Komisija je 7. kolovoza 2017. svim zainteresiranim stranama objavila bitne činjenice i razmatranja na temelju kojih je zaključila da je ova izmjena potrebna te ih je pozvala da dostave primjedbe.

               (11)

               Podnositelj koji je zatražio produljenje pristojbi prigovorio je Komisijinu prijedlogu za uklanjanje zahtjeva o podnošenju računa koji je izdao proizvođač. Tvrdio je osobito da bi uklanjanjem tog zahtjeva Komisija stvorila rizik dodatnog izbjegavanja mjera, a time i dodatnu nesigurnost za industriju aluminijske folije u Uniji.

               (12)

               Kako je objašnjeno u uvodnoj izjavi 8., uklanjanje tog zahtjeva ne sprečava carinska tijela da provedu dodatne provjere kako bi utvrdila je li proizvođač naveden na dokumentima bio ispravan. Time bi se čak moglo potaknuti carinska tijela na provođenje dodatnih provjera u slučaju sumnji da predmetne pošiljke zapravo dolaze iz izuzetih društava. Nadalje, ti izuzeti proizvođači izvoznici u prošlosti nisu bili uključeni u praksu izbjegavanja mjera i ne proizvode predmetni proizvod, a kupci aluminijske konverterske folije nisu isti kao kupci predmetnog proizvoda. Komisija je stoga zaključila da se ukidanjem zahtjeva o podnošenju takvog računa ne bi stvorio dodatni rizik izbjegavanja mjera i odbacila tvrdnju.

               (13)

               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036.

               (14)

               S obzirom na prethodno navedeno i u skladu s člankom 13. Uredbe (EU) 2016/1036, članak 1. Provedbene uredbe (EU) 2017/271 trebalo bi na odgovarajući način izmijeniti,

         DONIJELA JE OVU UREDBU:
   Članak 1.
   Provedbena uredba (EU) 2017/271 mijenja se kako slijedi:

               1.

               Članak 1. stavak 1. zamjenjuje se sljedećim:
               „Članak 1.
               1.   Konačna antidampinška pristojba primjenjiva na „sva ostala trgovačka društva”, uvedena člankom 1. stavkom 2. Provedbene uredbe Komisije (EU) 2015/2384 na uvoz određene aluminijske folije podrijetlom iz Narodne Republike Kine, proširuje se na uvoz u Uniju sljedećih proizvoda:

                           —

                           aluminijska folija debljine ne manje od 0,007 mm i manje od 0,008 mm, neovisno o širini svitaka, žarena ili ne, trenutačno razvrstana u oznaku KN ex 7607 11 19 (oznaka TARIC 7607111930), ili

                           —

                           aluminijska folija debljine ne manje od 0,008 mm i ne veće od 0,018 mm i u svitcima širine veće od 650 mm, žarena ili ne, trenutačno razvrstana u oznaku KN ex 7607 11 19 (oznaka TARIC 7607111940), ili

                           —

                           aluminijska folija debljine veće od 0,018 mm i manje od 0,021 mm, neovisno o širini svitaka, žarena ili ne, trenutačno razvrstana u oznaku KN ex 7607 11 19 (oznaka TARIC 7607111950), ili

                           —

                           aluminijska folija debljine ne manje od 0,021 mm i ne veće od 0,045 mm, kada je isporučena s najmanje dva sloja, neovisno o širini svitaka, žarena ili ne, trenutačno razvrstana u oznaku KN ex 7607 11 90 (oznake TARIC 7607119045 i 7607119080).”

               2.

               Članak 1. stavak 3. briše se.

         Članak 2.
   Ova Uredba stupa na snagu s retroaktivnim učinkom od 18. veljače 2017.

      Sastavljeno u Bruxellesu 30. studenoga 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  Uredba Vijeća (EZ) br. 925/2009 od 24. rujna 2009. o uvođenju konačne antidampinške pristojbe i konačnoj naplati privremene pristojbe uvedene na uvoz određene aluminijske folije podrijetlom iz Armenije, Brazila i Narodne Republike Kine (SL L 262, 6.10.2009., str. 1.).

      (3)  Provedbena uredba Komisije (EU) 2015/2384 od 17. prosinca 2015. o uvođenju konačne antidampinške pristojbe na uvoz određenih aluminijskih folija podrijetlom iz Narodne Republike Kine te o prekidu postupka za uvoz određenih aluminijskih folija podrijetlom iz Brazila nakon revizije nakon isteka mjere u skladu s člankom 11. stavkom 2. Uredbe Vijeća (EZ) br. 1225/2009 (SL L 332, 18.12.2015., str. 63.).

      (4)  Provedbena uredba Komisije (EU) 2017/271 оd 16. veljače 2017. o proširenju konačne antidampinške pristojbe uvedene Uredbom Vijeća (EZ) br. 925/2009 na uvoz određene aluminijske folije podrijetlom iz Narodne Republike Kine na uvoz neznatno izmijenjene određene aluminijske folije (SL L 40, 17.2.2017., str. 51.).

      (5)  Spojeni predmeti C-7/56 i C-3/57 do C-7/57, Algera i drugi protiv Assemblée commune, ECLI:EU:C:1957:7, str. 39.


title: Provedbena uredba Komisije (EU) 2017/2217 оd 1. prosinca 2017. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
               2.12.2017

               HR

               Službeni list Europske unije

               L 318/23

         PROVEDBENA UREDBA KOMISIJE (EU) 2017/2217
   оd 1. prosinca 2017.
   o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
   budući da:

               (1)

               U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. u skladu s tom uredbom.

               (2)

               Odbor za sankcije Vijeća sigurnosti Ujedinjenih naroda odlučio je 24. studenoga 2017. izbrisati jedan unos s popisa osoba ili subjekata na koje se treba primjenjivati zamrzavanje sredstava i ekonomskih izvora.

               (3)

               Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

         DONIJELA JE OVU UREDBU:
   Članak 1.
   Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. prosinca 2017.

            Za Komisiju,

            u ime predsjednika,

            voditelj Službe za instrumente vanjske politike

      (1)  SL L 169, 8.7.2003., str. 6.

      PRILOG
      U Prilogu III. Uredbi (EZ) br. 1210/2003 briše se sljedeći unos:

                     „2.

                     Iraq Re-insurance Company, Al Khalani Square, Baghdad, Iraq.”